|  |  |  |
| --- | --- | --- |
| **Elem tartalma: 20 kérdés a szinodalitás jegyében** | | Kategória: csoportfoglalkozás |
| Szerző(k): Kis Domonkos | | Esemény: Találkozó |
| Kapcsolódó téma: Szinodalitás | Kapcsolódó előadás: Egy szinodális egyházért | |
| Régió: Összrégió | Település: | Időpont: 2022.03. |

Kapcsolódó anyagok:

2022\_03\_szinodalitas\_egy\_szinodalis\_egyhazert\_foeloadas\_ossz\_talalkozo

2022\_03\_szinodalitas\_a szinodalis\_ut\_eloadas\_ti\_talalkozo

2022\_03\_szinodalitas\_20\_kerdes\_csoport\_ossz\_talalkozo

2022\_03\_szinodalitas\_vademecum\_egyeb\_ossz\_talalkozo

2022\_03\_szinodalitas\_melleklet\_talalkozo\_felepitesere\_egyeb\_ossz\_talalkozo

2022\_04\_szinodalitás\_VEIL\_ifjusagi\_szintezis\_dok\_ossz\_egyeb

Törzsanyag:

**20 kérdés a szinodalitás jegyében**

**Kiscsoportos foglalkozás**

**Cikk a kérdőívekkel:**

[**https://mente.hu/talalkozni-meghallgatni-felismerni-szinodalis-folyamat-a-mentemisszioban/**](https://mente.hu/talalkozni-meghallgatni-felismerni-szinodalis-folyamat-a-mentemisszioban/)

**Szinódusi kérdések a Vad 5.3 alapján formálva, melyekről az ima alatt és a személyes beszélgetések során lehet gondolkodni, beszélgetni, sorrendbe állítani, bekarikázni, melyik kérdésekről akarnak/tudnak most beszélgetni a csoportban, stb.:**

1. Kik azok, akiknek a hangját nem eléggé hallgatja meg az Egyház vagy a közösséged?
2. Mennyire érzed magad elfogadva abban a közösségben, ahova tartozol? Mi segíthetné elő / mi gátolja azt, hogy érezd, az Egyházban meghallgatnak?
   1. plébánián
   2. régiós közösségben
   3. egyéb közösségben
3. Milyen témákban lenne szüksége a fiataloknak az Egyház képviselőitől segítségre?
4. Volt-e olyan, hogy valaki személyes segítséget kért tőled azért, mert hívő vagy? Sikerült neki segítened? Hogyan?
5. Van-e rossz, negatív tapasztalatod az Egyházzal kapcsolatban? Ha Te közelebb akarnád hozni az embereket az Egyházhoz, milyen lépéseket kerülnél vagy tennél?
6. Van -e jó, pozitív tapasztalatod az Egyházzal kapcsolatban? Mi?
7. Volt-e olyan, hogy szerettél volna visszajelezni, javasolni valamit helyi egyházközségi vagy régiós közösségedben egy felelősnek, papnak, hitoktatónak, kántornak, sekrestyésnek, vagy más szolgálónak? Hogyan sikerült? Miért?
8. Mennyire szeretsz szentmisére járni? Miért? Mitől éreznéd magad jobban?
9. Mennyire érzed magad az Egyház aktív tagjának? Miért? Van-e amiben úgy érzed aktívabb szeretnél lenni? Mi gátol/mi segítene?
10. Ha engem kellene evangelizálni, mit tehetnének a keresztények felém, hogy közelebb kerüljek Jézus Krisztushoz és az Egyházához?
11. Szerinted sokan, akik meg vannak keresztelve, miért nem vállalnak részt az Egyház munkájában, küldetésében? Mivel segíthetnénk elő a fiatalok felelősségét?
12. Szerinted az Egyháznak ma mely kérdésekre kellene több figyelmet fordítani? (Ami érdekli a fiatalokat, de nem beszél róla eleget az Egyház.)
13. Mi a véleményed az Egyház és a politika kapcsolatáról? (Miben segíthet a politika és miben akadályozhat?)
14. A te keresztény közösségedben jellemzően hogy oldják meg a konfliktusokat? Hogyan kellene?
15. Te szívesen részt vennél-e az Egyház valamely szolgálati területén? Miben? (evangelizáció, szeretetszolgálat, közösségi alkalmakon, rendezvényeken való szolgálat, imaháttér, szentmisén való segítség, stb., egyéb.)
16. Hogy születnek a döntések, mit lehetne javítani? Szoktatok-e imádkozni döntés előtt?  Mi segíti / gátolja, hogy a közösség egészét gyakrabban meghallgatva a Szentlélek vezetését felismerjétek?
17. Jelent-e problémát számotokra, hogy a plébánossal, pappal egyeztessetek egy fontosabb döntés esetén, vagy elfogadjátok iránymutatását? Mi segíthetné ezt elő?
18. Szerinted miben kellene fejlődnie az Egyháznak? Az Egyházzal együtt milyen modern lépéseket tehetnénk, hogy az emberek Jézushoz közelebb kerüljenek.
19. Szerinted mit tanulhatnának mások az Egyháztól? Mik az Egyház erősségei?
20. Hogyan képzeled el a jövő Egyházát/közösségét?